Shalom! Tere õhtust!
Eetris on TV7 lisraeli Uudised Jeruusalemmast.
Põhiteemad -
Välisminister Lieberman teatas,
et ei osale peaminister Netanyahu valitsuses.
Peaminister Netanyahu kohtus Etioopia päritolu IDF sõduriga,
et pärast vägivaldset rassismivastast meeleavaldust pingeid leevendada.
Iisraeli turvamehed tulistasid ja haavasid palestiinlast,
kes püüdis üht neist pussitada Ida-Jeruusalemmas trammipeatuses.
Päev enne tähtaega,
mil peaminister Netanyahu peab valitsuskoalitsiooni moodustama,
teatas Yisrael Beiteinu esimees välisminister Lieberman,
et ei osale peaminister Netanyahu valitsuses
seadusandlike erimeelsuste tõttu.
Välisministri loobumise tõttu tekkis võimalus, et Netanyahu,
kelle konservatiivne Likud võitis valimistel 120st Knesseti kohast 30,
peab rahulduma kitsama valitsuskoalitsiooniga.
Praeguse seisuga on Netanyahu valitsus ilma Liebermanita
61 kohaga väiksem kui kunagi varem.
Lieberman ütles reporteritele,
et tema parteile pakuti valitsuses kaht portfelli,
kuid see ei rahuldanud.
See on koalitsioon,
mis kahjuks ei esinda rahvusliku leeri seisukohti
ja pole leebelt öelda meie meele järgi.
Seepärast panen esmalt maha välisministriameti.
Istungi lõpus esitan lahkumisavalduse peaministrile,
riigikantseleisse ja teatan selgelt, et me ei ühine koalitsiooniga.
Peaminister Netanyahu kohtus eile Etioopia päritolu IDF sõduriga,
keda oli peksnud politsei,
et rahustada riigis maha rassismi ja diskrimineerimisega seotud viha.
Politseiintsidendist ajendatud rassismivastane protestiüritus
muutus pühapäeval Tel Avivis üheks ajaloo vägivaldseimaks.
Meeleavaldajad lükkasid ümber politseiauto, lõhkusid poeaknaid,
hävitasid vara ning loopisid pudeleid ja kive märulivarustuses politsei pihta
Rabini väljakul, mis on seni olnud rahumeelsete ürituste sümboliks.
Kuulsin, et oled väljapaistev tudeng,
ja töötad nädalavahetustel vabatahtlikuna.
Kuulsin, et teed palju tööd. Mul on hea meel sinuga kohtuda.
Tahan öelda,
et see juhtum šokeeris mind väga.
See on vastuvõetamatu.
Politsei tegeleb sellega ja peame asju muutma.
Aga kuulsin ka sind, kui ütlesid, et ei taha midagi vägivallast kuulda.
See on tähtis. See näitab juhiomadusi.
Ehk tuleb sinu keerulisest juhtumist midagi head.
Kui Jumal lubab.
Pinged tekkisid pärast nädalatagust juhtumit Tel Avivi äärelinnas,
kus valvekaamera tabas kähmluse politseiniku ja sõduri vahel.
Kahtlustatavad politseinikud võeti liigse jõu kasutamise eest vahi alla.
Iisraeli poliitikud, keda rünnatakse intsidendi võrdlustega
USA politsei vägivallaga mustanahaliste ameeriklaste vastu,
on püüdnud pingeid leevendada.
Pärast kohtumist peaministriga avaldas sõdur heameelt,
et Netanyahu isiklikult sekkus.
Rääkisime kõigest, mis juhtus. Ta tundis teemat ja teadis, milles asi.
See on julgustav,
et peaminister tahtis ise minuga kohtuda ja rääkida.
See oli hea kohtumine. Lahkusin hea tundega.
Ühelt poolt olen kurb,
et protest muutus vägivaldseks politsei ja tsiviilelanike vastu.
Toetan meeleavaldust. Olen nendega. Loodan, et mõistetakse,
et Etioopia kogukond on osa Iisraeli ühiskonnast
ja nad püüavad integreeruda ühiskonnaga igas valdkonnas.
Aitab vägivallast ja rassismist.
1980.-1990. aastail toodi ülisalajases, dramaatilises operatsioonis Iisraeli
kümneid tuhandeid Etioopia juute, kui rabid otsustasid,
et nad on Iisraeli Daani hõimu otsesed järeltulijad.
135 000-pealine Etioopia kogukond
on Iisraeli 8-miljonilises elanikkonnas
pikalt diskrimineerimise, rassismi ja vaesuse üle kaevanud.
Jeruusalemmas tulistasid ja haavasid Iisraeli turvamehed palestiinlast,
kes püüdis üht neist pussitada Ida-Jeruusalemma trammipeatuses.
Siin on hiljuti toimunud mitu terrorirünnakut.
Trammis olnud turvamehed reageerisid kiirelt,
tulistasid ühe hoiatuslasu õhku, ja kui kahtlustatav jätkas lähenemist,
tulistas erafirma turvamees teist korda teda jalga.
Kahtlustatav sai haavata, võeti kinni
ja toimetati French Hilli haiglasse.
Reisijad juhtumis viga ei saanud.
Viimaste nädalate terrorirünnakutes
on palestiinlased ramminud autodega Jeruusalemmas jalakäijaid ja politseid.
Hukkunud on üks ja haavata saanud 9 inimest.
Iisraeli idanaabri juurde -
Saksa välisminister Steinmeier
kohtus eile Egiptuse pealinnas Kairos kolleeg Shoukryga.
Nad arutasid regionaalküsimusi.
Shoukry sõnul arutati tuumakõnelusi Iraani ja P5+1 vahel
(USA, Venemaa, Hiina, Prantsusmaa, Inglismaa ja Saksamaa) ja kordas,
et Egiptuse julgeolek
on Pärsia lahe araabiamaadele asendamatu.
Arutasime regionaalseid küsimusi ja takistusi mitte üksnes Egiptuse,
vaid ka Saksamaa ja Euroopa ees.
Keskendusime terrorismifenomenile, mis kogub hetkel hoogu Süürias,
Iraagis ja Jeemenis.
Arutasime Iraani tuumalepingut
P5 riikide ja Saksamaaga
ning võimalikke sündmusi,
mis võivad omada regionaalset mõju Pärsia lahe maadele.
Arutasime ka laheriikide julgeoleku tähtsust
ja et see on Egiptuse ja araabia rahvusliku julgeoleku lahutamatu osa.
Hiljem kohtus Steinmeier Egiptuse presidendi al-Sisiga.
Nad arutasid regionaalseid küsimusi ja kahepoolsete suhete edendamist.
Prantsusmaa ja Qatar sõlmisid eile 6,1 mlrd eurose lepingu
24 Rafale hävitaja müümiseks.
President Hollande nimetas seda Pärsia lahe araabiamaade respektiks
Prantsusmaa regionaalse strateegia suhtes,
kuhu kuulub ka karm hoiak Iraani suhtes.
Tänavune kolmas Prantsuse hävitajate müügileping,
millele eelnesid tehingud Egiptuse ja Indiaga,
hõlmab ka kaasaegseid rakette
ja 36 Qatari piloodi ja 100 tehniku väljaõpet
Prantsuse armee poolt.
Ametnike sõnul hõlmas president Hollande'i
ja Qatari emiiri al-Thani sõlmitud lepe
ka mõnede Qatari luureohvitseride väljaõpet.
Prantsuse kaasaegse relvastuse müük
on järjekordne märk Euroopa riikide suurematest jõupingutustest
regioonis oma rolli edendada.
Qatarit, kus end varjab Hamasi poliitbüroo juht Mash'al,
peetakse Pärsia lahe maade seas
viimaseks tugevaks Moslemivennaskonna toetajaks.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri